रातो बंगला सेमिफाइनलमा
रातो बंगला बुधबार १० औं बर्नहार्ट कप अन्तरकलेज बास्केटबल प्रतियोगिताको ब्वाइजमा बुधबार सेमिफाइनल पुगेको छ ।
काठमाडौँ — रातो बंगला बुधबार १० औं बर्नहार्ट कप अन्तरकलेज बास्केटबल प्रतियोगिताको ब्वाइजमा बुधबार सेमिफाइनल पुगेको छ ।रातो बंगलाले आईएमएसलाई ५२–२१ स्कोरले पराजित गर्‍यो । रातो बंगलाका रेवत गुरुङले १७ स्कोर गरे । नवोदितले एलआरआईलाई ४५–३५ र सीसीआरसीले गोल्डेनगेटलाई ५१–२० ले हराएर सेमिफाइनलमा स्थान सुरक्षित गरे । नवोदितका लेखमानले २३ र सीसीआरसीका समिप र नीराजनले ९–९ स्कोर गरे ।गर्ल्सको राउन्ड रोबिन लिगमा गोल्डेनगेट विजेता र जेभियर उपविजेता हुँदै फाइनलमा पुगे ।यस्तै प्रोफेसनल एडुकेसन कन्सल्टेन्सी (पीईसी) को आयोजनामा तेस्रो थ्री बाइ थ्री यु–१९ खुला बास्केटबल प्रतियोगिता शुक्रबार हुनेछ । प्रतियोगितामा ब्वाइजमा १३ र गर्ल्समा ५ टिमको सहभागिता रहनेसंयोजक सुवास दर्शनले बताए । । एकदिने प्रतियोगिताका खेल चण्डोलस्थित विशाल मिलन केन्द्रको कोर्टमा खेलाइने छ ।काष्ठमण्डप बास्केटबल भोलिदेखिकाष्ठमण्डप ए लेभल एकेडेमीको आयोजनामा छैटौं काष्ठमण्डप थ्री बाइ थ्री अन्तर ए लेभल बास्केटबल प्रतियोगिता बिहीबारदेखि हुनेछ । प्रतियोगितामा ८ टिमले लिगकम नकआउट आधारमा प्रतिस्पर्धा गर्ने काष्ठमण्डपका इसीए को–ओर्डिनेटर सुन्दर बुढाथोकीले जनाएका छन् । सहभागी टिममा नामी, साइपाल, बूढानीलकण्ठ, मल्पी, काष्ठमण्डप र ग्लोबल कलेज छन् । साइपाल र बूढानीलकण्ठको २–२ तथा काष्ठमण्डपको ३ टिमले प्रतिस्पर्धा गर्ने छन् । दुईदिने प्रतियोगिताका खेल मण्डिखटारस्थित आयोजककै कोर्टमा हुनेछ । पाँचौं संस्करणको उपाधि मल्पीले जितेको थियो । कोरोना महामारीका कारण पछिल्लो दुई संस्करण हुन सकेन ।